Survivor

Survivor er en amerikansk realityserie som har gått på CBS siden 2000. Serien er basert på den svenske reality-serien Expedition Robinson. Serien har siden starten vært ledet av Jeff Probst.

 Mottakelse 
Survivor har vært meget suksessfylt i USA, og har flere ganger blitt stemt opp blant «Topp 10» serier. Serien har blitt kalt «Mother of all reality shows» (den opprinnelige av alle realityserier), og kom på TV.com sin tredjeplass over mest innflytelsesrike serier på 2000-tallet.

De to første sesongene har hatt høyest gjennomsnittlig seertall, med sesong to på topp med 30 millioner, tett fulgt av første sesong med 28,3 millioner. Rekorden for en enkeltepisode har imidlertid første sesong, hvor finalen ble sett av hele 51,7 millioner. Dette er det nest høyeste seertallet for et enkeltprogram for dette tiåret, såvidt slått av aller siste episode av situasjonskomedien Venner for livet.Hollywood Reporter - Top 10 most-watched shows of the decade (2.12.2009)

 Handling 
Serien handler om en gruppe mennesker som skal oppholde seg på en øde plass i et visst antall dager. De kan deles opp i flere grupper, eller være samlet hele tiden. Ved oppdeling blir de samlet når det er ett visst antall igjen. Deltakerne går igjennom to typer konkurranser, belønnings-konkurranser, og immunitets-konkurranser. I tillegg kan det også være konkurranser hvor den eller de som er blant taperne blir sendt hjem. Det finnes også skjulte immunitets-idoler.

 Utstemming 
Det holdes «Tribal Councils» (stammemøter) hvor deltakerne stemmer hjem normalt en deltaker. Deltakeren som har vunnet immunitets-konkurransen kan ikke stemmes hjem. Deltakere som har funnet en immunitets-idol og bruker den i et stammemøte kan heller ikke sendes hjem.

 Valg av vinner 
Når det er kun finalistene igjen, skal de som ble utstemt, normalt de siste ni deltakerne, være jury og stemme på den de mener er den fortjente vinner av sesongen. Vinneren får en million amerikanske dollar, og i de fleste sesongene også en bil. Vinneren får også tittelen «Sole Survivor».

Siden sesong 15 har det også blitt delt ut en pris (Sprint's Player of the Season) på 100 000 amerikanske dollar hvor seerne stemmer på sin favoritt. Det blir i tillegg utbetalt penger til alle deltakerne avhengig av hvor lenge deltakerne klarer seg i programmet, og for å delta på sluttprogrammet der de alle møtes igjen.

 Tiårsjubileum 
Seriens tyvende sesong og tiårsjubileum hadde sendestart 11. februar 2010, og var for tredje gang en spesialversjon hvor tidligere deltakere deltar (første gang var sesong 8). Denne gang var det kun tidligere deltakere med, og de var delt i gruppene «Heroes» (heltene) og «Villains» (skurkene). Disse er sortert etter de som har vært ærlige og samvittighetsfulle i tidligere sesonger, mot de som har løyet og jukset. Etter sammenslåingen tok de navnet «Yin Yang».

 Deltakere 
Heroes: Jessica «Sugar» Kiper, Rupert Boneham, James Clement, Colby Donaldson, Cirie Fields, Amanda Kimmel, Stephenie LaGrossa, James «J.T.» Thomas jr., Tom Westman og Candice Woodcock. 
Villains: Tyson Apostol, Randy Bailey, Sandra Diaz-Twine, Danielle DiLorenzo, Russell Hantz, Jerri Manthey, Rob «Boston Rob» Mariano, Parvati Shallow, Benjamin «Coach» Wade og Courtney Yates.

 Finalen 
Sandra Diaz-Twine, Parvati Shallow og Russell Hantz kom til finalen, Sandra Diaz-Twine fikk flest stemmer fra juryen og vant.

 20-årsjubileum 
For å feire 20 år og 40 sesonger med Survivor var alle deltakerne i den 40. sesongen tidligere vinnere av programmet. Sesongen premierte på CBS den 12. februar 2020, og for første gang i seriens historie ville vinneren motta 2 millioner dollar.

 Deltakere 
SeleEntertainment Weekly - Survivor: Winners at War tribe division revealed (21.01.2020): Natalie Anderson, Danni Boatwright, Jeremy Collins, Ben Driebergen, Michele Fitzgerald, Adam Klein, Rob «Boston Rob» Mariano, Parvati Shallow, Denise Stapley og Ethan Zohn.
Dakal: Tyson Apostol, Sophie Clarke, Sandra Diaz-Twine, Wendell Holland, Yul Kwon, Sarah Lacina, Amber Mariano, Kim Spradlin-Wolfe, Tony Vlachos og Nick Wilson.

 Sesonger 
SesongSendtStedVinnerAndreplassSeernes favoritt«Sprint Player of the Season» 1 2000 Borneo Richard HatchKelly Wiglesworth  -  2  2001  Australia Tina WessonColby Donaldson  -  3  2001-2002 Kenya Ethan ZohnKim Johnson  -  4  2002 Marquesasøyene Vecepia ToweryNeleh Dennis - 5 2002 Thailand Brian HeidikClay Jordan  - 6 2003 Amazonas Jenna MorascaMatthew von Ertfelda   - 7 2003 Panama Sandra Diaz-TwineLillian Morris - 8 2004 Panama Amber BrkichRob Mariano - 9 2004 Vanuatu Chris DaughertyTwila Tanner  - 10 2005 Palau Tom WestmanKatie Gallagher  -  11  2005 Guatemala Danni Boatwright Stephenie LaGrossa  - 12 2006 Panama Aras BaskauskasDanielle DiLorenzo  - 13 2006 Cookøyene Yul KwonOzzy Lusth  - 14 2007 Fiji Earl ColeCassandra Franklin Dreamz Herd  -  15  2007 Kina Todd HerzogCourtney Yates James Clement 16 2008 Palau, Mikronesia Parvati ShallowAmanda Kimmel James Clement 17 2008 Gabon Bob CrowleySusie Smith Bob Crowley 18 2009 Brasil James Thomas, Jr.Stephen Fishbach James Thomas, Jr. 19 2009 Samoa Natalie WhiteRussell Hantz Russell Hantz 20 2010 Samoa Sandra Diaz-TwineParvati Shallow Russell Hantz 21 2010 Nicaragua Jud «Fabio» BirzaChase Rice Jane Bright 22 2011 Nicaragua Rob MarianoPhilip Sheppard Rob Mariano 23 2011 Samoa Sophie ClarkeBenjamin "Coach" Wade Ozzy Lusth242012SamoaKim SpradlinSabrina ThompsonKim Spradlin252012FilippineneDenise StapleyLisa Whelchel Michael SkupinLisa Whelchel262013FilippineneJohn CochranDawn Meehan Sherri BiethmanMalcolm Freberg272013FilippineneTyson ApostolMonica Culpepper-282014FilippineneTony VlachosWoo Hwang-292014NicaraguaNatalie AndersonJaclyn Schultz-302015NicaraguaMike HollowayCarolyn RiveraWill Sims II-312015KambodsjaJeremy CollinsSpencer BledsoeTasha Fox-322016KambodsjaMichele FitzgeraldAubry Bracco-332016FijiAdam KleinHannah ShapiroKen McNickle-342017FijiSarah LacinaBrad Culpepper-352017FijiBen DriebergenChrissy Hofbeck-362018FijiWendell HollandDomenick Abbate-372018FijiNick WilsonMel White-382019FijiChris UnderwoodGavin Whitson-392019Fiji Tommy Sheehan Dean Kowalski-402020Fiji

 Referanser 

 Eksterne lenker 


Kategori:Reality-TV-serier fra USA
Kategori:TV-produksjoner på CBS
Kategori:TV-produksjoner fra USA, fra 2000-årene
Kategori:TV-produksjoner fra USA, fra 2010-årene
Kategori:TV-produksjoner fra USA, fra 2020-årene